На вялікі жаль, большасць партызанаў так і засталіся безыменнымі. У выніку пошукавай працы стала магчымым даведацца імёны некаторых загінулых. Іх імёны як і многіх іншых не значацца на помніку. Гэта дзевятнаццацігадовы Віктар Мікулёнак з барысаўскай вёскі Дубраўка і яго аднавясковец Казімір Ігнатовіч. Гэтыя хлопцы і яшчэ трое латыгаліцкіх мужчын падарваліся на мінах. Немцы спецыяльна сабралі ў Пастрэжжы моладзь з навакольных вёсак, каб размініраваць дарогі.